

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA MATULJI**

**OPĆINSKI NAČELNIK**

**KLASA: 602-01/15-01/10**

**URBROJ: 2156-04-01-16-109**

**Matulji, 30.12.2015.**

Na 69. sjednici Kolegija održanoj dana 30. prosinca 2015., u svezi **sufinanciranja autobusnog prijevoza učenicima Osnovnih škola** Općinski načelnik Općine Matulji donosi slijedeći

**Z A K LJ U Č A K**

Općina Matulji će sufinancirati prijevoz učenika do škole (autobus, vlak) za razdoblje od 01.01.2016.-31.01.2016. godine u visini 50% ukupnog iznosa mjesečne autobusne karte za one učenike osnovnih škola koji zbog propisane udaljenosti od mjesta prebivališta od škole kojoj pripadaju temeljem navedenog prebivališta ne ostvaruju sufinanciranje javnog prijevoza od strane Primorsko-goranske županije.

Učenici će ostvariti pravo na sufinanciranje prijevoza temeljem popisa dosadašnjih korisnika sufinanciranja prijevoza tj. učenika za školsku godinu 2015./2016., a koji će biti dostavljen KD Autotroleju od strane Općine Matulji.

Zbog nastupa novih okolnosti predviđenih odredbama Zakona o lokalnoj i područnoj (regionalnoj) samoupravi, učenici osnovnih škola će sve ostale zaključke i upute vezane uz sufinanciranje prijevoza za naredne mjesece moći pročitati i preuzeti na web stranici Općine Matulji [**www.matulji.hr**](http://www.matulji.hr) i oglasnoj ploči Općine Matulji, a do provedbe lokalnih izbora u Općini Matulji.

Općinski načelnik Općine Matulji

Mario Ćiković